**АЙМГИЙН ИТХ-ЫН ТЭРГҮҮЛЭГЧИД, АЖЛЫН АЛБАНААС**

**2018 ОНЫ 5-Р САРД ХИЙЖ ГҮЙЦЭТГЭСЭН**

**АЖЛЫН МЭДЭЭ**

2018.05.31. Зуунмод.

Аймгийн ИТХ-ын Тэргүүлэгчид, Ажлын албанаас 2018 оны 5 дугаар сард дараах ажлуудыг хийж гүйцэтгэлээ. Үүнд:

Аймгийн ИТХ-ын Нийгмийн бодлогын хороо, Хурлын Ажлын албанаас Аймгийн иргэдийн Төлөөлөгчдийн Хурлын 2018 оны үйл ажиллагааны төлөвлөгөөнд тусгагдсаны дагуу Тэргүүлэгчдийн 2017 оны 4-р сарын 26-ны өдрийн 51 дүгээр тогтоолоор батлагдсан “Төрөөс эрүүл мэндийн талаар баримтлах бодлогыг хэрэгжүүлэх аймгийн дэд хөтөлбөр, үйл ажиллагааны төлөвлөгөө”-ний хэрэгжилтийн явц, 2017 оны 06 дугаар тогтоолоор батлагдсан “Зорилтот өрхийн хөгжил хамгааллыг сайжруулах үндэсний хөтөлбөрийг хэрэгжүүлэх арга хэмжээний төлөвлөгөө”-ний хэрэгжилтийн байдалтай танилцаж хяналт шалгалт хийж ажил эрчимжүүлэхээр аймгийн иргэдийн Төлөөлөгчдийн Хурлын Тэргүүлэгчдийн 4-р сарын 26-ны өдрийн 35 дугаар тогтоолоор томилогдсон Ажлын хэсэг Батсүмбэр, Баянчандмань, Борнуур, Жаргалант, Зуунмод сумдад ажиллаж иргэдтэй уулзаж хэлэлцүүлэг зохион байгуулах санал авах ажлыг зохион байгуулж ажиллалаа. Тус хэлэлцүүлэгт 5 сумын төрийн болон төрийн бус байгууллагын төлөөлөл, иргэд, төрийн албан хаагч 520 хүн оролцож санал хүсэлтээ илэрхийлсэн.

Аймгийн ИТХ-ын Нийгмийн бодлогын хорооны гишүүдээс бүрдсэн ажлын хэсэг “Төрөөс эрүүл мэндийн талаар баримтлах бодлогыг хэрэгжүүлэх аймгийн дэд хөтөлбөр, үйл ажиллагааны төлөвлөгөө”-ний хэрэгжилтийн явц, “Зорилтот өрхийн хөгжил хамгааллыг сайжруулах үндэсний хөтөлбөрийг хэрэгжүүлэх арга хэмжээний төлөвлөгөө”-ний хэрэгжилтийн явцтай танилцаж ажилласан дүнгийн мэдээллийг 2018 оны 6-р сарын 07-ны өдөр хуралдах аймгийн ИТХ-ын тэргүүлэгчдийн Наймдугаар хуралдаанд танилцуулна.

Аймгийн төв Зуунмод суманд зохион байгуулагдсан хэлэлцүүлэгт аймгийн ИТХ-ын Нийгмийн бодлогын хорооны дарга Б.Жаргалмаа, гишүүн Д.Алтанцэцэг, Ц.Батдорж, Т.Алтаншагай, аймгийн ЗДТГ-ын НБХ-ийн дарга Д.Мөнхцэцэг, Эрүүл мэндийн газрын дарга С.Мөнхтуяа, аймгийн Нэгдсэн эмнэлгийн дарга С.Оюунцэцэг, бодлогын хэлтэс, агентлагууд,  Зуунмод сумын 6 багийн иргэд, аймагт үйл ажиллагаа явуулж буй төрийн бус байгууллагуудын төлөөлөл, Зуунмод сумын Эрүүл мэндийн төвийн эмч, ажилчид, арга зүйч зэрэг 140 гаруй хүн оролцож, хэлэлцүүлгээс гарсан саналыг нэгтгэн аймгийн ИТХ-ын тэргүүлэгчдийн Наймдугаар хуралдаанд танилцуулахаар бэлтгэж байна.

**-Аймгийн ИТХ-ын Тэргүүлэгчдийн VII-р Хуралдаанаар:**

Аймгийн ИТХ-ын Тэргүүлэгчдийн 7-р хуралдаан 5-р сарын 17-ны хуралдаж 9 асуудал хэлэлцэн 9 тогтоол батлан, 1 хуралдааны тэмдэглэлээр үүрэг өгөв.

1.Аймгийн ИТХ-ын ээлжит 9-р хуралдааны товд өөрчлөлт оруулах тухай

2.Улсын их Хурлын тамгын газар, НҮБ-ын Хөгжлийн хөтөлбөр, Швейцарын Хөгжлийн агентлагийн хамтран хэрэгжүүлж буй "Монгол улсын төлөөллийн байгууллагыг бэхжүүлэх нь" төслийн хяналтын болон төлөөллийн чиг үүргээ үр дүнтэй хэрэгжүүлэх санал, санаачлагыг дэмжих тэтгэлэгт хөтөлбөрөөр хэрэгжүүлэх "Сумын бэлчээрийн хэмжээ, даацад нийцсэн сүргийн бүтэц, малын тооны оновчтой хэмжээг тогтоож, иргэдийн төлөөлөгчдийн Хурлаар батлуулж мөрдлөг болгон хэрэгжүүлэх аргачлал зөвлөмж боловсруулах нь" төслийн багийн бүрэлдэхүүнийг томилох тухай

3.Аймгийн ИТХ, ИТХ-ын Тэргүүлэгчдийн тогтоол шийдвэрийн хэрэгжилтийн явц

4.Цэргийн дүйцүүлэх албаны хяналтын тоо батлах тухай

5.Сэргэлэн сумын соёлын төвийг "Монгол улсын гавъяат жүжигчин Л.Цэрэндорж"-ийн нэрэмжит болгох тухай

6.Хүүхэд хөгжил хамгааллыг сайжруулах үндэсний хөтөлбөрийг хэрэгжүүлэх арга хэмжээний төлөвлөгөө батлах тухай

7.Төрийн дээд одон, медальд уламжлах тухай

8.Шүүхийн шийдвэрийг биелүүлэх тухай

9.Бүрэн суманд олон нийтийн цагдаа ажиллуулах тухай зэрэг нийт 9 асуудал хэлэлцэж 9 тогтоол батлав.

Аймгийн ИТХ-ын ээлжит 9-р хуралдааныг 2018 оны 6-р сарын 25-ны "Даваа" гарагт хуралдуулахаар тогтож тогтоолд өөрчлөлт оруулав.

2018 оны 5-р сарын 18-ны өдөр Үндэсний хөгжлийн газраас Монгол улсын бүсчилсэн хөгжлийн асуудал, Эдийн засгийг бүсчлэн хөгжүүлэх, төвлөрлийг сааруулах бодлого боловсруулах ажлын хүрээнд Төв аймгийг бүсчилсэн хөгжлийн загвар аймгаар сонгосонтой холбогдуулан Аймгийн эдийн засгийг бүсчлэн хөгжүүлэх, төвлөрлийг сааруулах бодлого боловсруулах ажилд төрийн захиргааны төв байгууллагууд, нутгийн захиргааны байгууллага, эрдэмтэн судлаачдын арга туршлагаас судлан, санал солилцон  “Хөгжлийн загвар-Төв аймаг”-ийн стратегийг тодорхойлох “Хөгжлийн түүчээ-Төв аймаг 2018” хөрөнгө оруулагчдын чуулга уулзалтыг Зуунмод хотноо зохион байгууллаа. Чуулганыг Үндэсний хөгжлийн газар, Аймгийн Иргэдийн төлөөлөгчдийн хурал, Засаг даргын Тамгын газар, “Эх нутгийн иргэд” төрийн бус байгууллага, Төвийн бүсийн хөгжлийг дэмжих агентлаг хамтран зохион байгуулсан бөгөөд гадаад, дотоодын хөрөнгө оруулагчдын санал санаачлагыг өрнүүлж, хамтарсан төсөл хөтөлбөрийг хэрэгжүүлэн, Аймгийн эдийн засаг, нийгмийн хөгжлийг хурдасгахад төр, хувийн хэвшлийн түншлэлийн харилцааг идэвхжүүлэхэд чиглэгдсэн юм.

“Хөгжлийн түүчээ-Төв аймаг 2018” хөрөнгө оруулагчдын чуулганд Төв аймгаас сонгогдсон Улсын Их Хурлын гишүүд, Монгол улсын Ерөнхий сайдын зөвлөх, Барилга хот байгуулалтын яам, Зам тээвэр хөгжлийн яам, Хүнс хөдөө аж ахуй, хөнгөн үйлдвэрийн яам, Байгаль орчин, аялал жуулчлалын яам, Гадаад харилцааны яамны төлөөлөл, Монгол Улсад суугаа гадаадын элчин сайдууд, Олон улсын байгууллагуудын төлөөлөл, Аймгийн иргэдийн төлөөлөгчдийн хурлын төлөөлөгчид, Аймгийн эрдэмтдийн зөвлөлийн гишүүд, Төвийн бүсийн аймгуудын Засаг дарга нар, Сумдын Засаг дарга нар, Мэргэжлийн холбоод, Төрийн бус байгууллагуудын төлөөлөл, гадаад, дотоодын хөрөнгө оруулагчид, хувийн хэвшлийн төлөөлөл зэрэг 200 гаруй төлөөлөгчид оролцлоо.

2018 оны 5-р сарын 04-06 ны өдрүүдэд “Төвийн бүсийн аймгуудын ИТХ-ын ажлын албаны ажилтнуудын зөвлөлдөх уулзалт”-ыг Төв аймаг хариуцан зохион байгуулав.

Энэ сард аймгийн ИТХ-ын дарга, Ажлын албанд хандсан 52 албан бичиг ирснийг бүртгэн Хурлын дарга болон нарийн бичгийн даргад танилцуулан хариу өгөх шаардлагатай 3 бичигний албан хариуг өгч ажиллалаа.

Аймгийн ИТХ-ын даргад болон Ажлын албанд хандан иргэдээс өргөдөл гомдол ирээгүй байна.

Аймгийн ИТХ-ын дарга, Хурлын Ажлын албанаас Ерөнхийлөгчийн Тамгын газар, салбарын яамдуудад болон холбогдох албан байгууллагад 40 албан бичгийг хүргүүлсэн байна.

УИХ-ын Тамгын газар, НҮБ-ын хөгжлийн хөтөлбөр, Швейцарийн хөгжлийн агентлагын хамтран хэрэгжүүлж буй “Монгол Улсын Төлөөлөлийн байгууллагыг бэхжүүлэх нь” төсөл Засгийн газрын хэрэг эрхлэх газартай хамтран 27 сумын ИТХ-ын тэргүүлэгч нарт зориулсан “Манлайлал”-ын сургалтыг 2018 оны 5-р сарын 14-18-ны өдрүүдэд зохион байгуулсан бөгөөд тус сургалтын нээлтэд аймгийн ИТХ-ын дарга Ц.Энхбат оролцлоо.

ИТХ-ын нарийн бичгийн дарга 5-р сарын 30-ны өдөр зохиогдсон “Төрийн байгууллагын бүтээмж-чадавхийг бэхжүүлэх асуудал” сэдэвт олон улсын чуулганд оролцлоо. Чуулганы хэлэлцэх асуудлаар Ажлын албаны ажилтнуудад сургалт явуулахаар төлөвлөөд байна.

Аймгийн ИТХ-ын Ажлын албанаас сумдын ИТХ-ын хийсэн ажлын тайланг сар бүр авдаг болсон. Энэ сард Баяндэлгэр, Заамар, Лүн, Цээл, Эрдэнэсант, Эрдэнэ, Өндөрширээт сумдын ИТХ-ууд 5-р сарын ажлын тайлангаа ирүүлсэн.

Үүнд:-

Сумын ИТХ-ын ээлжит бус хуралдаан 2018 оны 5 дугаар сарын 07-нд 80%-ийн ирцтэй хуралдаж 4 асуудал хэлэлцэж зохих шийдвэрийг гаргасан байна. Тодруулбал:

1.Сумын 2017 оны жилийн эцсийн санхүүгийн тайлан өмчийн дүгнэлт

2.Орон нутгийн ерөнхий орлого, орон нутгийн хөгжлийн сангийн шилжих үлдэгдлийг тодотгох тухай

3.Хог хаягдлын хураамжийн хэмжээг өөрчлөн тогтоох тухай

4. Баруун булаг гэдэг газар хайгуул хийж байгаа “Ресурс партнерс” компаний үйл ажиллагааны тухай иргэнээс ирүүлсэн хүсэлтэд хариу өгөх тухай зэрэг асуудлуудыг хэлэлцсэн байна.

Сумын гэмт хэргээсурьдчилан сэргийлэх ажлыг зохицуулах зөвлөл ээлжит хуралдаанаа хийж эхний 4 сарын ажлаа дүгнэлэсэн байна. Хурлаар малын хулгайтай тэмцэх, замын ойролцоо нутаглаж буй малчдын бод малыг гэрэлтдэг хүзүүвчтэй болгох, төв замыг камержуулах, хяналтын пост барих, алдуул мал болон алдагдсан малын бүртгэлийг хэсгийн төлөөлөгч, мал эмнэлэг үржлийн тасагт бүртгэн хяналт тавьж ажиллах, замын тэмдэг тэмдэглээг зохих журмын дагуу суурилуулах, архидан согтуурахтай тэмцэх ажлыг эрчимжүүлэх зэрэг зорилт дэвшүүлсэн байна. Дэлхийн улаан загалмай нийгэмлэгийн өдөр хүмүүнлэгийн өдрийг угтан сумын иргэд, төсөвт байгууллагуудын ажилтнуудтай уулзаж сургалт сурталчилгаа хийсэн бөгөөд аймгийн тэргүүний “Од” цэцэрлэгийн хамт олон хүмүүнлэгийн байгууллагад нэгдэж үнэмлэхээ гардан авлаа. Сумын бүх төрийн албан хаагчид улаан загалмай нийгэмлэгийн үйл ажиллагаанд идэвхитэй оролцсон байна. Сумын Засаг Даргын Тамгын газрынхан иргэн гэр бүлд, эрүүл мэндийн төвийн хамт олон ахмад ажилтан А.Цогзолмаад тусламж үзүүлсэн бол Галуут багийн иргэд нэгдэн иргэн Д.Анхтуяагийн хашааг сэлбэн засварлаж сургуулийн багш сурагчид ахмадуудад аргал түүж өгөх зэрэг нийгмийн сайн сайхны төлөө ажилласан байна.

Баяндэлгэр сумын ИТХ-ын тэргүүлэгчид “Сумын ИТХ-ын тэргүүлэгчдийн манлайллын сургалт”-нд” хамрагдлаа

Баяндэлгэр Сумын Иргэдийн Төлөөлөгчдийн Хурлын Тэргүүлэгчдийн хуралдаан 5 дугаар сарын 29-нд хуралдахаар бэлтгэл ажлаа хангаж байна.

**[Заамар сумын ИТХ:](https://www.facebook.com/photo.php?fbid=628446884173937&set=pcb.1720834394637759&type=3&ifg=1)**

Заамар сумын ИТХ-ын ээлжит бус 14 дүгээр хуралдаан 2018 оны 05-р сарын 05-ны өдөр хуралдаж ирвэл зохих 27 төлөөлөгчөөс 19 төлөөлөгч оролцож 70,37%- ийн ирцтэйгээр хуралдсан байна. Хуралдаанаар:

1. Нөхөрлөлүүдийн тайлан
2. Сумын Тусгай хэрэгцээнээс газар чөлөөлөх тухай
3. Сум хөгжүүлэх сангийн хөрөнгийн төсөв батлах тухай
4. Сум хөгжүүлэх сангийн хөрөнгөөр хэрэгжүүлэх төслийг сонгон шалгаруулах орон тооны бус зөвлөлийг шинэчлэн байгуулах тухай зэрэг асуудлыг хэлэлцэж 3 тогтоол батлан гаргасан байна.

ИТХ, ЗДТГ-ын хамт олон баг болон хуваагдаж долоо хоног бүрийн Лхагва гарагт сургалт зохион байгуулдаг бөгөөд хуваарийн дагуу Төрийн сангийн мэргэжилтэн М.Балжинням, ИТХ-ын нарийн бичгийн дарга Л.Жалгүндулам нар “Бидний нутаг” сэдвээр сургалт зохион байгуулжээ. Сургалтанд нийт 20 албан хаагч оролцсон байна.

Сумын Төрийн албан хаагч, иргэд нарны алхалтыг долоо хоног бүрийн Лхагва гаригт өглөөний 06.00 цагт уламжлал болгон хийдэг болсон. Энэ удаагийн өглөөний алхалтыг сумын эмэгтэйчүүдийн зөвлөлөөс зохион байгуулж нийт 100 гаруй иргэд, төрийн албан хаагч хамрагдсан байна.

Угтаалцайдам суманд зохион байгуулагдсан Төрийн албан хаагчдын спортын наадамд багаараа 1-р байранд шалгарч өргөмжлөл ,цомоор шагнуулж амжилттай оролцож бүсээсээ шалгарсан байна.

**Лүн сумын ИТХ:**

Лүн сумын ИТХ-ын Тэргүүлэгчидийн хуралдаан 5 сард 1 удаа хуралдаж 12 асуудал хэлэлцэж, 12 заалт бүхий 4 тогтоол гаргажээ.

ИТХ-ын Тэргүүлэгчдийн ээлжит хурлаар 12 асуудал хэлэлцэж СӨБ, багийн Засаг дарга нар, БИНХ-ын дарга нарын мэдээллийг сонсож зарим нэг ажлыг эрчимжүүлж ажиллах талаар зохих мэргэжилтэнд тоотоор үүрэг даалгавар өгсөн. Төсвийн байгууллагуудын гал тогоо, “үдийн цай” хөтөлбөрт хяналт шалгалт зохион байгуулсан ажлын хэсгийн дүгнэлтийг авч хэлэлцэн гарсан зөрчлийг арилгах талаар байгууллагын дарга нарт албан тоотоор өгсөн үүрэг даалгавар өгсөн байна.. ИТХ-ын ээлжит 7 дугаар хуралдааныг 2018 оны 06 сарын 08-нд хуралдахаар тов зарласан бөгөөд ИТХ-ын Тэргүүлэгчдийн 6 дугаар хурлаар “Мах сүүний анхдугаар аян” –ны хэрэгжилтийг сонсож 58,7 % тай гэж дүгнэсэн байна. Тус суманд төрийн албан хаагчдын дунд зохион байгуулсан урлаг, спортын наадмын 2 дугаар шат болж өндөрлөлөө. Спортын наадамд 5 сумын 125 тамирчид хурд хүч, авхаалж самбаагаа сорьж, 1 байрт Эрдэнсант сум, 2 –р байрт Лүн сум орсон байна. ААН, дэлгүүр, зоогийн газруудад хяналт шалгалт хийх ажлын хэсгийг байгуулан дүгнэлтийг 2018 оны 06 сарын 20-ны Тэргүүлэгчдийн хуралдаанд оруулахаар удирдамж боловсруулан бэлтгэл ажлыг хангасан байна.

Лүн сумын ИТХ-ын Тэргүүлэгчид Төлөөллийн манайллын сургалтанд 100% хамрагдсанаас гадна “Монгол Улсын төлөөллийн байгууллагыг бэхжүүлэх нь” төслийн тэтгэлэгт хөтөлбөрт бэлчээрийн доройтлоос хамгаалах талаар төсөл бичин шалгарч төслийн үйл ажиллагааг эхлүүлсэн байна.

**Цээл сумын ИТХ:**

Цээл сумын ИТХ-ын тэргүүлэгчдийн хуралдаан 1 удаа зохион байгуулж, 5 асуудал хэлэлцэн шийдвэр гаргажээ.

Энэ сард шинээр сонгогдсон ИТХ-ын дарга мал хаваржилт, төл бойжилт, тариалалтын болон бусад цаг үеийн ажлаар төв, хөдөөгийн багт ажиллаж, нийт 14 ААНэгж, 24 айл өрхөөр орж иргэдтэй уулзан цаг үеийн ажлын мэдээлэл солилцон иргэдийн санал бодлыг сонслоо. ИТХ-ын шийдвэрийн хэрэгжилтэд анхаарч, хаврын хуурайшилт, мал төллөлтийн үеийн бэлчээрийн усан хангамжийн хүрэлцээ, худаг уст цэгийн ашиглалт эзэмшлийн байдал, журмын хэрэгжилтэд хяналт хийж зорилалалтын дагуу ашиглаагүй уст цэгүүдийг хаах, цаашид эзэмшлийг өөрчлөх санал боловсруулж ажилласан байна.

4 дүгээр сарын 27-ноос 5 дугаар сарын 8-ны хооронд Хүмүүнлэгийн өдрүүд, “Инээмсэглэл” аяныг тусгай удирдамжийн дагуу зохион байгуулж, аяны хүрээнд бүх баг, байгууллагын дарга нарт МУЗН-ийн гишүүд, идэвхтэний тоог нэмэгдүүлэх, орлого төвлөрүүлэх талаар албан бичгээр чиглэл хүргүүлэв. Дунд сургуулийн ахлах ангийн сурагчдын дунд МУЗН-ийн үүсэл хөгжил, үйл ажиллагааны зорилго, чиглэл, зарчим, хүмүүнлэгийн өдрүүд тэмдэглэх, 10 хоногийн “Инээмсэглэл” аян өрнүүлэх талаар 10 минутын сургалт мэдээлэл хийв. Энэ сард Сүүл буга багийн ИНХурал болов. Хуралд 52 иргэн оролцсон. Багийн ИНХуралд Сумын Засаг дарга, ИТХ-ын нарийн бичгийн дарга , Засаг даргын орлогч бусад мэргэжилтнүүд оролцон цаг үеийн ажлууд, шинээр гарсан тогтоол шийдвэр, хууль журам, малчны тэтгэврийн өөрчлөлт, орон нутгийн хөгжлийн сангийн хөрөнгөөр 2019 онд хэрэгжүүлэх хөрөнгө оруулалт хөтөлбөр, арга хэмжээний эрэмбэлсэн жагсаалтыг батлах асуудал хэлэлцэв. Засаг даргын орлогч Орон нутгийн хөгжлийн сангийн хөрөнгөөр хэрэгжүүлэх хөтөлбөр, арга хэмжээнийн жагсаалтад иргэдээс санал авах, орон нутгийн хөгжлийн бодлого төлөвлөлтөд иргэдийн оролцоог хангах чиглэлээр сургалт мэдээлэл өгч ажилласан байна.

Багийн ИНХ-ын дарга нарыг 7 хоног бүрийн Даваа гарагийн 9:00 цагт шуурхай зөвлөгөөн, 11:00 цагт ИТХ-ын даргын өрөөнд ажил төрлийн зөвлөлдөх уулзалт, дотоодын сургалт зохион байгуулж байхаар шийдвэрлэсэн байна. Энэ сард 4 удаа зохион байгуулсан, сургалт мэдээллийн цагаар ИТХ-ын нарийн бичгийн дарга 5 дугаар сарын ажлын тайланг хүлээн авч үнэлгээ өглөө, шаардлагатай цаг үеийн бусад ажлын талаархи мэдээлэл солилцож, ажлын дэвтэр хөтлөлттэй танилцсан байна.

Багийн ИНХ-ын дарга нар иргэдээ сонсох өдөр, Нарны алхалт, төрийн байгууллагаас зохион байгуулсан бүхий л арга хэмжээнд өөрсдөө манлайлан оролцож, иргэдээ хамруулах талаар багийн Засаг даргатай хамтран ажилласан байна.

**Эрдэнэсант сумын ИТХ:**

Эрдэнэсант сумын ИТХ-ын Тэргүүлэгчдийн хуралдаан 2 удаа хуралдаж 6 асуудал хэлэлцэж шийдвэрлэсэн байна. Үүнд:-

1. Агропаркийн үнийн саналыг уламжлах тухай
2. Цэргийн албыг дүйцүүлэн хаалгах тухай
3. Төрийн дээд одон, медалиар шагнуулахаар уламжлах тухай
4. Агнуурын бүс нутаг тогтоосон тогтоол шийдвэрийг дахин хэлэлцэх тухай
5. Сумын сонгуулийн хорооны бүрэлдэхүүнд өөрчлөлт оруулах тухай

Эрдэнэсант сумын 5 багийн ИНХ бүгд хуралдсан байна. БИНХ-ын дарга, Тэргүүлэгчдийн дунд оны эцэст эхний 3 байрыг шалгаруулахаар 7 шалгуур үзүүлэлттэй “НӨУБ-ын чадавхийг сайжруулахад БИНХ-ын Тэргүүлэгчдийн үүрэг оролцоо” уралдааныг зарлаж удирдамжийг танилцуулав.

Улаан загалмайн нийгэмлэгийн ажлын хүрээнд жил бүр зохион байгуулагддаг Хүмүүнлэгийн өдрийг угтан “Инээмсэглэл” уриан дор хүмүүнлэгийн аян зарлаж тус сумын худалдаа үйлчилгээний 19 цэг салбар аянд нэгдэн амьжиргааны түвшин доогуур, хоол хүнсний дутагдалтай өрхүүдэд хүнсний бараа бүтээгдэхүүнээр тусламж үзүүлэв.

Тус сумын ГХУСАЗЗ-ийн ажлын хүрээнд худалдаа үйлчилгээний цэг салбаруудад архи согтууруулах ундаагаар үйлчлэх зөвшөөрлийн гэрчилгээний хугацааг хянах, шинжилгээний бичиг, түүний тамга, тэмдэг баримт бичгийн бүрдлийг шалгах зэрэг ажлыг хийж гүйцэтгэсэн байна.

**Эрдэнэ сумын ИТХ:**

Эрдэнэ сумын Иргэдийн Төлөөлөгчдийн Хурлын ээлжит наймдугаар хуралдаан 90 хувийн ирцтэй хуралдаж хуралдаанаар Орон нутгийн хөгжлийн сангаас санхүүжүүлэх хөрөнгө оруулалтын ажлын 2017 оны гүйцэтгэл , сумын 2017 оны төсвийн гүйцэтгэлийн тухай, Сум хөгжүүлэх сангийн орон тооны бус төсөл сонгон шалгаруулах зөвлөлийн тайлан, Сум хөгжүүлэх сангийн орон тооны бус хяналтын зөвлөлийн тайлан, Сумын ИТХ-ын Төлөөлөгчдийн тойрогтоо ажилласан ажлын тайлан, Орон нутгийн хөгжлийн сангаас санхүүжүүлэх хөрөнгө оруулалтын ажлын 2019 оны хуваарь батлах тухай, Сумын 2017 оны төсвийн шилжих үлдэгдлээс санхүүжүүлэх арга хэмжээний жагсаалт батлах тухай, Горхи-Тэрэлжийн байгалийн цогцолборт газрын Орчны бүсийн менежментийн төлөвлөгөө батлах тухай асуудлуудыг хэлэлцэн шийдвэрлэсэн байна.

Сумын Иргэдийн Төлөөлөгчдийн Хурлын Тэргүүлэгчдийн ээлжит тавдугаар хуралдаан 70 хувийн ирцтэй хуралдаж, хуралдаанаар сумын ядуу болон нэн ядуу өрхийг баталгаажуулах тухай, “Төрөөс эрүүл мэндийн талаар баримтлах бодлогыг хэрэгжүүлэх аймгийн дэд хөтөлбөр, үйл ажиллагааны төлөвлөгөө”-ний хэрэгжилтийн явц, Багийн эмч, байгаль хамгаалагч нарын тайлан, Өмч хөрөнгийн хадгалалт, хамгаалалт, ашиглалтын явцын тайлан, Хөрөнгийг данс хооронд шилжүүлэхийг уламжлах, Цэргийн албыг дүйцүүлэн хаах тухай зэрэг асуудлуудыг хэлэлцэн шийдвэрлэсэн байна.

Хүүхэд багачуудад замын хөдөлгөөнд оролцох анхан шатны мэдлэг олгож, зам тээврийн осол, замын хөдөлгөөний аюулгүй байдлын эсрэг гэмт хэргээс урьдчилан сэргийлэх ажилд татан оролцуулж тэдний мэдлэг чадварыг сайжруулах зорилгоор 2018.05.15 -нд “Ногоон гэрэл-Цагаан шугам” тэмцээнийг Цэцэрлэгийн ахлах бүлэг, ЕБС-ийн 1-3-р ангийн дунд сумын Соёлын төвд зохион байгуулж ажилласан байна.

**Өндөрширээт сумын ИТХ:**

Өндөрширээт сумын ИТХ-аас “Төлөөлөгчийн нэг сар”-ын аяныг зохион байгуулж Нийгмийн бодлого, дэд бүтцийн хорооны дарга, төлөөлөгч Д.Ичинноров “Утгын чимэг-2018” богино өгүүллэгийн уралдааныг цэцэрлэгийн нас, бага, дунд ангиудын дунд амжилттай зохион байгуулсан байна. Цэцэрлэгийн насны ангилалд тэргүүн байрыг ахлах бүлгийн сурагч Б. Хонгорзул, дэд байрыг А. Ариунгэрэл, бага ангийн сурагчдын ангилалд тэргүүн байрыг 1-р ангийн сурагч О. Анхзаяа, дэд байрыг 3-р ангийн сурагч Б. Сугардорж, гутгаар байрыг Б. Уянга, 6-9-р ангийн сурагчдаас тэргүүн байрыг 8-р ангийн сурагч М. Жавзан, дэд байрыг 9-р ангийн сурагч Ц. Сайханчимэг, гутгаар байрыг 8-р ангийн сурагч С. Баярцогт нар эзэлж бусдыгаа манлайлсан байна.

Сумын ИТХ-ын төлөөлөгч,Нийгмийн бодлого дэд бүтцийн хорооны гишүүн Б.Оюунчимэг, Д.Ичинноров нар цэцэрлэгийн багш,сурагчдыг шагнаж урамшуулсан байна. Тус сумын Уянга 3-р багийн иргэдийн нийтийн хурал 2018-05-28-ны өдөр хуралдаж нийт 51 иргэн оролцсон байна. Тус хурлаар 5 асуудлыг хэлэлцсэн байна.

1.Багийн засаг даргын цаг үеийн ажлын мэдээлэл  
2.Орон нутгийн хөгжлийн сангийн хөрөнгөөр 2019 онд хэрэгжүүлэх санал эрэмбэлэх тухай

3.Бэлчээр зохицуулах журмын талаар   
4.БИНХурлын ажил дүгнэх журмын танилцуулга   
5.ЗДТГ-ын холбогдох мэргэжилтэн мэдээлэл хийсэн байна.

Иргэдийн хурлын төлөөлөгчдийн чадвахижуулах сургалтанд тус сумын хурлын тэргүүлэгчид 100 хувь хамрагдсан байна..

Улаан загалмайн нийгэмлэгийн Хүмүүнлэгийн өдрийг угтаж "Инээмсэглэл" аяныг зохион байгуулж уг аянд 38 төрийн албан хаагч Хаан банк, Төрийн банкны хамт олон уг аянд нэгдэв. Аянд иргэд байгууллагаас хандивласан мөнгөн тусламж, эд зүйлсийг зорилтот бүлгийн 3 иргэнд өгсөн байна.

МЭДЭЭ БЭЛТГЭСЭН:

АЖЛЫН АЛБАНЫ АЖИЛТАН Д.ОЮУНСАЙХАН

ХЯНАСАН:

НАРИЙН БИЧГИЙН ДАРГА Д.БАТБАЯР